वैश्विक दबाव में शेयर बाजार गत सप्ताह पांच में चार कारोबारी दिवस गिरावट रहे थे। अमेरिका के महंगाई दर के आंकड़े इस बुधवार को जारी होने हैं और उसे लेकर निवेशक अब भी सशंकित हैं लेकिन निवेश धारणा मजबूत बनी है। घरेलू निवेशकों की लिवाली के दम पर सेंसेक्स 197.58 अंक की बढ़त लेता 34,203.34 अंक पर खुला। बिजली,रिएल्टी और पूंजीगत वस्तु समूह के सूचकांक में आई तेजी से यह कारोबार के दौरान 34,300.47 अंक के उच्चतम स्तर तक पहुंचा। भारतीय स्टेट बैंक के निराशाजनक तिमाही परिणाम से बैंक के शेयरों में सबसे अधिक गिरावट आई और इससे सेंसेक्स 34,115.12 अंक के दिवस के निचले स्तर तक चला गया। भारतीय स्टेट बैंक तीसरी तिमाही में घाटे में रही है। कारोबार समाप्ति पर यह 0.87 प्रतिशत चढ़कर 34,300.47 अंक पर बंद हुआ। सेंसेक्स में शामिल 30 में से सात कंपनियों के शेयरों के भाव लुढ़क गये।